
HOTĂRÂRE

cu privire la modificarea Schemei de încadrare pentru anul 2015

în IPNA Compania „Teleradio-Moldova”

În conformitate cu prevederile art.56 alin.(6), art.58, art.60 alin.(3) lit. d), art.61. alin. 5 din Codul audiovizualului al Republicii Moldova şi în baza cap. VI pct. 1-4, pct. 3 lit. d), cap. VII pct. 2-4, cap. IX, cap. X, din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărârea Consiliului de Observatori nr. 87 din 30.08.2013, p. 42 lit. e) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", modificat prin Hotărârea Consiliului de Observatori nr. 11 din 17.03.2015. 
În scopul perfecționării sistemului de management administrativ, financiar și de control al  IPNA Compania ”Teleradio-Moldova”, în temeiul Legii privind controlul financiar public nr. 229 și recomandărilor Curții de Conturi prin Raportul nr. 13 din 30.04.2015 „cu privire la auditul conformității gestionării fondurilor publice asociat auditului situațiilor financiare la IPNA Compania „Teleradio-Moldova” pe anii 2013-2014”, 
Consiliul de Observatori
HOTĂRĂŞTE:
1. Se aprobă modificarea schemei de încadrare pentru 2015 în IPNA Compania ”Teleradio-Moldova”.
2. Anexa Modificărilor Schemei de încadrare pentru anul 2015 în Instituţia Publică Naţională a Audiovizualului Compania „Teleradio-Moldova” este parte integrantă a prezentei hotărâri.

3. Preşedintele Companiei, directorul radiodifuziunii și directorul televiziunii IPNA Compania „Teleradio-Moldova” vor prezenta până pe 15 ianuarie 2016 Consiliului de Observatori Schema de încadrare a Instituţiei Publice Naţionale a Audiovizualului Compania „Teleradio-Moldova” pentru anul 2016.
4. Prezenta hotărâre intră în vigoare la data adoptării.
Prezenta hotărâre a fost adoptată cu votul a 6 membri ai Consiliului de Observatori prezenți la ședință: PRO (D. Deleu; L. Călugăru; L. Gurez; S. Nistor; L. Vasilache; V. Țapeș); CONTRA (P. Grozavu), iar pentru includerea Serviciul programe ”Moldova 2” a fost adoptată cu votul a 5 membri ai Consiliului de Observatori: PRO (D. Deleu; L. Călugăru; L. Gurez; S. Nistor; L. Vasilache); CONTRA (P.Grozavu; V. Țapeș).

